Совет на Општина Кичево

бр.08-435/2

27.02.2023 год.

Кичево

З А П И С Н И К

**Од 18-та редовна седница на Советот на Општина Кичево на ден 27.02.2023 година во просториите на Советот на Општина Кичево со почеток во 11.00 часот**

Седница ја отвори и со неа раководеше претседателот на Советот на Општина Кичево Скендер Џабири,а присутни беа и советниците : Камер Клоси, Дренуше Далипи, Валбона Адили Емини, Агим Садику, Абдула Сејдини, Филип Митрески, Михајло Данилоски, Виолета Спасеноска, Лазе Јаќимоски, Олгица Попоска, Игор Стојаноски, Даниела Попоска, Анто Трајаноски, Тефик Лутфиу, Арѓент Асани, Валентина Лазаревска, Иванчо Божиноски, Миѓен Зендели, Виктор Алексоски , Рамазан Зулбеари и Фортеса Сејдини, оправдано отсутна беше советничката Сибел Туфекџи.

На седницата присуствуваа и претставници од општинската администрација на Општина Кичево: Анета Настеска-секретар на Општина Кичево, Валдет Селими,Бурим Кадриу (финансии), Емилија Петкоска (животна средина), Игор Пејоски (општи работи), Сунај Туфекџи (сообраќаен инспектор)

Претседателот го прочита предлог-дневниот ред

**Предлог дневниот ред е следен:**

1. Предлог Одлука за измена и дополна на Одлуката за реализација на Буџетот на Општина Кичево за 2023 година.

2.Предлог Одлука за измена на Правилникот за утврдување на пазарна вредност на недвижности на територијата на Општина Кичево.

3.Предлог Одлука за утврдување на висината на стапките на данок на имот на недвижност на територијата на Општина Кичево.

4.Предлог Одлука за вршење на траен отпис на комунална такса (фирмарина).

5.Предлог Одлука за назначување на вршители на должност на Надзорниот одбор на ЈКП„Комуналец„Кичево.

6.Предлог Одлука за назначување на вршители на должност на Управниот одбор на ЈКП„Комуналец„Кичево.

7.Оперативен План и Програма запревентивна дезинфекција, дезинсекција и дератизација на територијата на Општина Кичево за 2023 година.

8.Предлог План и Програма за решавање на проблемот со бездомните животни на територијата на Општина Кичево за 2023 година.

9.Предлог Правилник за начинот и постапката на утврдување и исплата на надоместок на штета предизвикана од каснување од бездомни кучиња.

10.Предлог Одлука за дополнување на Програмата за активностите на Општина Кичево од областа на Спортот и рекреацијата во текот на 2023 година.

11.Предлог Одлука за авто-такси превоз на патници во Општина Кичево

12.Предлог Програма за активностите на Општина Кичево во областа на заштита и спасување на граѓаните и материјалните добра од природни непогоди и други несреќи за 2023 година.

13.Предлог Одлука за формирање на просторни сили за заштита и спасување.

14.Предлог Одлука за именување на Командант, Началник и членови на Просторниот штаб за заштита и спасување на Општина Кичево.

15.Предлог Решение за утврдување на персоналниот и материјалниот состав на универзалната единица за заштита и спасување во Општина Кичево.

16.Предлог Одлука за формирање на Комисија за процена на штета настаната од приородни непогоди и други несреќи во Општина Кичево.

17.Предлог План за заштита и спасување на Општина Кичево- административна зграда и вработени од природни непогоди и други несреќи.

18.Разно.

Претседателот го стави на усвојување Записникот од претходната 17-та седница и запраша дали има дискусии.

**Бидејќи немаше дискусии по Записникот од 17-та седница истиот се усвои со 22 гласa-За, нема против и нема воздржани.**

За дискусија по однос на предлог дневниот ред се пријави советничката Валентина Лазаревска.

**Валентина Лазаревска:** Имаше забелешка во однос на доставените материјали и преводот затоа што некои делови не се добро преведени, некои делови се неразбирливи и со други фонтови напишани и со технички грешки кои постојано се повторуваат.Еден апел до администрацијата која ги подготвува да го прави тоа повеќе професионално. Во врска со материјалите конкретно кога се прави измена на некоја претходна одлука истата треба да биде составен дел на материјалот како би знаеле што се менува со новата.

**Лазе Јаќимоски:** Според член 160 од Деловникот во доставените материјали треба да се содржи и претходната одлука која што се менува конкретно за третата точка каде што се носи нова одлука а со тоа престанува да важи одлуката од 2005 година која ја нема на увид во материјалите како би се направило разлика.Според тоа негов предлог е да се повлече точката од дневен ред, а и за втората точка нема доставен материјал-Правилник така да и за неа предложи да се повлече или пак во текот на расправата да се достави потребниот материјал.

**Анета Настеска:** Одговори дека точка 3 е сосема нова а дека Правилникот од точка 2 е доставен по емаил.

**Лазе Јаќимоски:** Во член 4 од новата Одлука стоело дека со донесување престанала да важи одлуката од 19.08.2005 година а таа ја нема во материјалите како би се направило споредба.

**Бурим Кадриу:** Објасни дека не се прави измена туку дека ова е сосема нова одлука според измена на закон но дека во текот на расправата ќе се достави и старата која се бара.

**Лазе Јаќимоски:** Исто така побара повлекување на точките 5 и 6 од предлог дневниот ред од причини што на претходната седница било договорено едно, а тоа е да се отпочне законска постапка за избор на нови членови на УО и НО на ЈП Комуналец односно да има оглас и за тоа имало конструктивност, за сега тоа не е испочитувано и на седница има предлог за избор на ВД членови на Управен и надзорен одбор што не е законски затоа што во законот за јавни претпријатија во членовите 17, 17ѓ и член 26 јасно стои во кои случаи може да се предложат и изберат ВД членови на управен и надзорен одбор а тоа е доколку основачот ги разреши сите членови па може да назначи БД до новиот избор.Во случајов тоа не е така затоа што членовите не се разрешени туку им е поминат мандатот и не се исполнети овие одредби за да има ваков предлог.Се прекршува и Статутот на претпријатието односно измената која овој Совет ја донел во која стои дека управниот одбор го сочинуваат 5 членови а не 7 како што е предлогот а исто така нема и информации и документи за предложените кандидати за членови.

**Анета Настеска:** Одговори дека Правилникот по кој треба да се врши изборот на нови членови на УО е донесен во декември 2022 година и сега сите општини се соочуваат со истиот проблем околу роковите и немањето на време да се стигне со избор на нови членови, затоа сега се предлага ВД членови како би се донесле некои важни одлуки за претпријатието како на пример усвојување на завршна сметка а за нареден совет веќе би бил спремен и јавен оглас-повик за избор на нови членови кои би биле со регуларен мандат од 4 години.

**Лазе Јаќимоски:** Мандатот на членовите на управниот и надзорниот одбор бил истечен една година и пред измената на законот и повеќе од една и половина од новиот Правилник.Така што овие постапки можеле многу порано да се отпочнат.Уште еднаш повтори дека овде се прави законски и статутарен прекршок а и нема досиеја на кандидатите кои покрај општите треба да поседуваат и посебни квалификации и услови за да станат членови на УО и НО кои според информациите од јавен карактер кои што ги собрале кандидатите не ги исполнуваат условите, особено условот 2-ца од членовите да имаат работно искуство од 5 години во областа, дејноста што ја врши претпријатието.

**Скендер Џабири:**  Негово мислење е дека сето ова што се дискутира е непотребно и со тоа не се крши закон, туку е само привремено решение за да не се закочи работата на ЈП Комуналец и да функционира нормално.До следната седница би имало и спремен Јавен повик за избор на челнови.

**Лазе Јаќимоски:** Често се случувало да се предлагаат вакви точки дали од незнаење или свесно на сила.Во случајов е јасно прекршување на закон и Статут, што може да предизвика претставка, прекршочна или кривична одговорност па затоа побара и поединечно гласање во врска со овие точки.

**Скендер Џабири:** Одговори дека ако е загрижен за кршење на Законот тогаш треба да се наврати во 2009 година и тогашното раководство на претпријатието и како тогаш се плаќани членови на управен одбор незаконски со паушални суми 5пати повисоки од предвидените.Треба и за тоа да се води грижа и колку штета е тогаш направено.

**Лазе Јаќимоски:** Не гледа поврзаност на случаите но ако некој тогаш, сега или било кога не работел законски треба да одговара и тоа не е спорно.

**Агим Садику:** Во своето излагање побара од Советот да има дисциплина и одговорност во работата и не треба да направи јасно прекршување на закон и статут.На минатата седница имало консензус за тоа дека во најбрз можен рок да се објави јавен оглас за избор на членови на управен и надзорен.Тоа не се направило, а овој предлог е јасно дека не е во согласност со закон и статутот на ЈП Комуналец.

**Скендер Џабири:** Претседателот даде пауза од 15 минути.

По паузата:

**Абдула Сејдини:** Со причина се создало „гужва“ во врска со овие точки од ЈП Комуналец при што и на претходната седница бил за нивно повлекување од дневен ред а и сега е на исто мислење.Иако на претходната седница се видел простор и консенус за надминување на овој проблем тоа не се направило по регуларен пат и со објавување на оглас туку сега се предлагаат овие точки за ВД избор на членови на управниот и надзорниот одбор.Во законот за јавни претпријатија јасно стои во кои случаи може да се предложат ВД членови а тоа не е испочитувано, се крши и статутот кој предвидува 5 челнови а се предлагаат 7 кои исто така се дискутабилни со своите досиеја односно дали ги исполнуваат општите и посебните услови за да бидат членови а тоа е на пример 2-ца членови да се со 5 години работно искуство во работа од дејноста што ја има претпријатието, еден член 3 години работно искуство во правни науки, и по еден во економски и технички науки.

**Анета Настеска:** Во законот за јавни претпријатие не стоело дека се бираат 5 , туку дека најмалку 5 членови што не значи дека не може да се изберат 7.

**Абдула Сејдини:** Одредувањето на бројот на членови на управен одбор во статут се прави врз база на број на население во општината, имаше прашање дали треба да се сметаат и резиденти и нерезиденти како вкупен број на жители или само резиденти.

**Анета Настеска:** Според законот за попис како вкушен број на население се земаат и резиденти и нерезиденти, така што општината има преку 50000 жители и може управниот одбор да има и 7 членови.

**Абдула Сејдини:** Според Законот за јавни претпријатија општините до 50000 жители во своите јавни претпријатија треба да имат 5 члена во УО, резиденти Кичево има 36000 жители.

**Скендер Џабири:** Имало одговор дека базата се и резиденти и нерезиденти.

**Агим Садику:** Имаше констатација дека како Совет треба да имаат информација односно биографија на предложените ВД кандидати за членови бидејќи тие истите за брзо треба да усвојат завршна сметка на ЈП Комуналец и истата да ја предложат до Советот а покрај тоа да донесат и други важни одлуки за претпријатието.Не смее во никој случај да се прекрува закон.

**Иванчо Божиноски:** Истакна да не се бара влакно во јајце и дека мандатот на овие ВД членови ќе биде само три месеци со што не би се закочило работењето на прептријатието, а ако за некој кандидат има информација дека не исполнува услови нека се каже тоа.

**Лазе Јаќимоски:** Немало врска што се назначуваат само за три месеци, зошто кршење на закон е кршење и една минута да е тоа.А во врска со тоа што не се исполнуваат услови може да се каже дека никој од предлозите не го исполнува условот за 5 години работно искуство во дејности од прептријатието според националната квалификација.Според тоа побара повлекување на точките 5 и 6 од дневен ред и тоа со поименично гласање на советниците.

**Скендер Џабири:** Предлогот на советникот Лазе Јаќимоски за повлекување на точките 5 и 6 од дневен ред и тоа со поименично гласање на советниците го стави на усвојување:

Скендер Џабири-против, Камер Клоси- против, Дренуше Далипи-против, Валбона Адили Емини-За, Агим Садику-За, Абдула Сејдини-воздржан, Филип Митрески-За, Михајло Данилоски-За, Виолета Спасеноска-За, Лазе Јаќимоски-За, Олгица Попоска-воздржана, Игор Стојаноски-против, Даниела Попоска-За, Анто Трајаноски-воздржан, Тефик Лутфиу-против, Арѓент Асани-против, Валентина Лазаревска-За, Иванчо Божиноски-Против, Миѓен Зендели-Против, Виктор Алексоски-против , Рамазан Зулбеари-против, Фортеса Сејдини-против.

Со 11 гласа (Против), 8 гласа (ЗА) и 3 гласа (воздржани) предлогот за повлекување на точките 5 и 6 од дневен ред и тоа со поименично гласање на советниците **не се усвои**

**Бидејќи немаше повеќе дискусии по предлог дневниот ред истиот се стави на усвојување и се усвои со 22 глас-За, 8 гласа-против и 2 гласа-воздржани.**

**1. точка-** **Предлог Одлука за измена и дополна на Одлуката за реализација на Буџетот на Општина Кичево за 2023 година.**

**Тефик Лутфиу:** Како претседател на Комисија за финансии и Буџет истакна дека комисијата оджала седница на ден 22.02.2023 година на која се разгледале точките од 1-4 , прва и втора се усвоиле со 2 гласа за, и 1-воздржан, 3 и 4 точка се усвоиле со 2 гласа-за и 1 глас-против.Така што се предлагаат до Советот на усвојување.

**Бурим Кадриу:** На кратко одговори дека се работи за измена на Одлуката за реализација на Буџетот и се однесува на тоа дека е испуштено да се цитира еден број на службен весник на РСМ, а исто така и во член 2 се менува коефициентот за плати на избрани и именувани лица, а исто така во член 5 измена на процентот од 70% на 60% како и се менува вредноста на надоместокот за смрт на вработен или за членови на семејство на вработен.

**Лазо Јаќимоски:** Дали тоа значи ако се цитира тој број на службен весник на РСМ според одредбите содржани во него ќе значи и намалување на платите на вработените?

**Бурим Кадриу:** Одговори дека тоа се однесува само на намалување на коефициентот за пресметка на плати кај Градоначалник од 3.4 на 3.2, кај членови на Совет од 70% на 60% a има измена и кај регрес кај вработените да се исплати 40% или најмалку 9000 денари.

**Лазе Јаќимоски:** Во одредбите од цитираниот службен весник стоело дека овие мерки се предвидуваат тогаш кога општината има прогласено финансиска нестабилност.Имаше прашање дали таа е прогласена?

**Анета Настеска:** Забелешката била само дека не е цитиран тој број на службен весник а не и дека треба да се содржат и одредбите што се таму предвидени.

**Бидејќи немаше повеќе дискусии по првата точка-** **Одлуката за измена и дополна на Одлуката за реализација на Буџетот на Општина Кичево за 2023 година** година **се усвои со 22 гласа ЗА, нема против и нема воздржани.**

**2.ТОЧКА –** **Предлог Одлука за измена на Правилникот за утврдување на пазарна вредност на недвижности на територијата на Општина Кичево.**

**Бурим Кадриу:**  На кратко ја објасни измената а се состои во тоа што до сега се користел правилник од 2013 година, предлогот за измени ги предвидува и градежно и земјоделско земјиште како и промена на зоните кои нема да придонесат некои големи разлики но сепак ќе бидат поточни при утврдување на пазарната вредност на недвижностите.

**Валентина Лазаревска:** Имаше прашање која методологија се користи? Дали методологија за проценка или методологија за утврдување на пазарна вредност ?

**Бурим Кадриу:** Во суштина немало разлика и се користат во комбинација.

**Бидејќи немаше повеќе дискусии по втората точка- Одлуката за измена на Правилникот за утврдување на пазарна вредност на недвижности на територијата на Општина Кичево се усвои со 22 гласа ЗА, нема против и нема воздржан.**

**3.ТОЧКА - Предлог Одлука за утврдување на висината на стапките на данок на имот на недвижност на територијата на Општина Кичево.**

**Бурим Кадриу:** Објасни дека оваа одлука е резултат на измената на законот за даноци на имот што предвидува данок на имот да е зголемен за х3 за имот кој не се користи или стан во кој не се живее, како и за земјоделско земјиште кое не се користи исто така 3 пати поголем данок.Во спротивно се намалува данокот за 50% за имот кој што се користи.Исто така измената предвидува зголемување од 0.10% на 0.15% од пазарната вредност при пресметка на данокот.

**Агим Садику:** И на комисија истакнал дека можеби со оданочувањето на земјоделското земјиште ќе се стимулира неговата обработка и ќе се здолеми земјоделското производство но е категорично против тоа за три пати да се зголеми данокот за станови или куќи во кои не се живее.На мислење е дека тоа ќе има негативен економски ефект врз инвестициите, градежните компании и вработените таму и слично.

**Лазе Јаќимоски:** Имаше прашање дали има искуство во имплементација на ваква одлука во другите општини, затоа што во Охрид имало доста негодувања.Дали има потреба и причини сега да се донесе? Исто така ќе има проблеми и околу земјоделското земјиште, кои се можности и причини за необратените земјоделски површини и многу други прашања.

**Бурим Кадриу:** Се работело за законска должност на општините а не можност за избор.Околу 20000 решение за данок на имот се изготвуваат годишно и според пресметките не е голем бројот на иматели на втор, трет или четврт имот (стан) , додека поголем број се оние кои имаат само имот кој го користат и за него ќе плаќаат 50% помал данок.Додека и за земјоделско земјиште е така предвидено во законот да има 3 пати повеќе зголемен данок за земјиште што не се обработува.

**Олгица Попоска:** Имаше прашање дали има можност за намалување на данокот за земјоделско земјиште?

**Бурим Кадриу:** Ако се обработува или се даде под наем тогаш би се намалил данокот за 50%, во спротивно за необработено земјиште тој би бил 3 пати поголем.

**Михајло Данилоски:** Имаше констатација дека оваа Влада и предлага закони кои се на штета на граѓаните па така е и во овој случај.Имаше конкретен предлог за намалување на проценот за пресметка на данок и тоа од 0.15% како што се предлага да остане на 0.10% како што и било до сега.

**Виктор Алексоски:** Имаше прашање кој ќе го утврдува тоа дали и кое земјоделско земјиште е обработено а кое не е?

**Бурим Кадриу:** Во тој дел нема конкретен одговор и тоа ќе оди етапно и постепено, прво ќе има известување до имателите на земјоделско земјиште за овие измени, па потоа пријавување од самите иматели, потоа службено утврдување на ситуација при поднесување на даночни пријави до општина при купопродажба, размена, физичка делба и слично.

**Скендер Џабири:** Предлогот на советникот Михајло Данилоски за намалување на проценот за пресметка на данок и тоа од 0.15% како што се предлага да остане на 0.10% во оваа предло одлука се стави на усвојување. Со 10 гласа (ЗА), 8 гласа-против, и 3 гласа-воздржани предлог на советникот Михајло Данилоски се усвои.

**Бидејќи немаше повеќе дискусии по третата точка- Одлуката за утврдување на висината на стапките на данок на имот на недвижност на територијата на Општина Кичево, со измените изгласани по предлогот на Михајло Данилоски се усвои со 19 гласа, ЗА, 3 гласа против и нема воздржани.**

**4.Точка-** **Предлог Одлука за вршење на траен отпис на комунална такса (фирмарина).**

**Бурим Кадриу:** Во образложението објасни дека се работи за 168 фирми за кои има добиено известување од Централен регистер дека се згаснати, а по анализа на општината средствата кои ги должат тие фирми неможат да се реализираат па така се предлага отпис на тие долгови кои се во висина од одколу 4.300.000 денари.

**Игор Стојаноски:** Истакна дека не се согласува со оваа предлог одлука затоа што општината во текот на времето кога згаснатите фирми работеле, имала можности и инструменти да ја изврши наплатата како тековно така и преку опемени и тужби.Исто така во оваа предлог одлука влегувале и фирми-трговец поединец на кои според закон не можат да има се избришат долговите туку тие ги презема самото физичко лице.Како второ на списокот за отпис има фирми кои на времето работеле доста профитабилно како на пример „Ведопром“ кои биле со голем профит а сепак не плаќале фирмарина а немало ниту обиди за присилна наплата кон нив.И како трето оваа пракса е многу лоша и не е фер спрема оние фирми кои навремено и редовно си ги плаќаат обврските кон општината, како што е пример неговата фирма со околу 20 години чесна работа и плаќање на сите обврски.

**Агим Садику:** Додаде дека не се согласува со овој отпис бидејќи долгот кој се отпишува е некаде околу 70.000 евра пари кои општината би ги изгубила. Според Законот за трговски друштва, се регистрираат трговско друштво или трговец поединец, кај првиот начин долгот се гарантира со основниот капитал на основаната фирма додека кај вториот начин после згаснување долгот се префрла кај физичкото лице основач, така да долговите биле јасно опишани во овој закон и немало потреба општината на поинаков начин незаконски да врши отпис.Би побарал и поконкретен извештај околу начинот на кој се настанати долговите кај овие фирми.

**Лазе Јаќимоски:** Се надоврза на дискусијата на колегата Агим и додаде дека е катогорично против оваа пракса на оптишување на долгови, затоа што со ова фирмите се ставаат во нееднаква положба.

**Валбона Адили Емини:** Исто така не се согласува со оваа предлог одлука, затоа што и таа со нејзината ординација е плаќач на сите обврски редовно и ова не може да биде пракса.

**Агим Садику:** При гласањето за оваа точка побара поединечно гласање.

**Скендер Џабири:** Се премина кон поименично гласање.

Скендер Џабири-За, Камер Клоси- Против, Дренуше Далипи-За, Валбона Адили Емини-Против, Агим Садику-Против, Абдула Сејдини-Против, Филип Митрески-Против, Михајло Данилоски-Против, Виолета Спасеноска-Против, Лазе Јаќимоски-Против, Олгица Попоска-воздржана, Игор Стојаноски-против, Даниела Попоска-Против, Анто Трајаноски-Против, Тефик Лутфиу-За, Арѓент Асани-воздржан, Валентина Лазаревска-Против, Иванчо Божиноски-воздржан, Миѓен Зендели-воздржан, Виктор Алексоски-воздржан , Рамазан Зулбеари-воздржан, Фортеса Сејдини-За.

**Бидејќи немаше повеќе дискусии по четвртата точка- Предлог Одлука за вршење на траен отпис на комунална такса (фирмарина) не се усвои со 4 гласа ЗА, 12 гласа- против и 6 гласа- воздржани.**

**5.ТОЧКА - Предлог Одлука за назначување на вршители на должност на Надзорниот одбор на ЈКП„Комуналец„Кичево.**

**6.ТОЧКА - Предлог Одлука за назначување на вршители на должност на Управниот одбор на ЈКП„Комуналец„Кичево.**

**Абдула Сејдини:** Имаше предлог бидејќи точките 5 и 6 се од иста природа по нив да се дискутира и одлучува во пакет.

**Скендер Џабири:** Предлогот за 5 и 6 точка бидејќи се од иста природа по нив да се дискутира и одлучува во пакет го стави на усвојување и истиот се усвои со 22 гласа-За.

**Анета Настеска:** Објасни дека во предлог се земени во предвид сите законски одредби од Законот за јавни претпријатија и Правилник а се бираат само ВД членови на надзорен и управен одбор кои ќе бидат со краток мандат додека не се реализира редовната процедура за избор на членови.

**Лазе Јаќимоски:** И на почетокот на седницата напоменал дека иако предлагачот тврди дека овие предлог одлуки се законски тие сепак не се законски, како и предложените членови особено оние за управен одбор не ги исполнуваат посебните услови за да бидат избрани.Побара според правото што го дава Деловникот за работа на Советот поединечно гласање при одлучувањето по овие точки.

**Скендер Џабири:** Одговори дека не може сега да има поединечно гласање затоа што еднаш имало и за тоа одговорноста ќе биде кај него лично.

**Агим Садику:** Додаде дека треба да се почитува Статутот и да се дозволи поедничено гласање бидејќи со оваа точка има потенцијално прекршување на закон и надвор од статутарните норми.

**Абдула Сејдини:** Имаше констатација дека со ваква одлука само се продлабочува проблемот а никако не се решава.Имаше прашање дали имало комисија која ги селектирала предлог-членовите и дали таа утврдила дека тие ги исполнуваат условите?

**Анета Настеска:** За предлог на ВД членови не требало комисија туку дека нив може да ги предлага Градоначалникот при што била формирана работна група во која биле таа , Бурим акдриу и Емин Насуфи.Додека кога ќе има конкурс тогаш ќе биде формирана комисија од страна на Советот.

**Абдула Сејдини:** Мандатот на претходните членови е завршен а не се тие разрешени па сега да може Градоначникот да предлага ВД, се знаело по Закон кога тоа може да се направи а не во овој случај.Додаде дека повторно ќе се задоцни со регуларниот избор по оглас и дека истиот процес ќе трае сигурно повеќе од три месеци.

**Анета Настеска:** На мислење е дека процесот може да заврши многу порано.

**Бидејќи немаше повеќе дискусии по петата и шестата точка - Предлог Одлука за назначување на вршители на должност на Надзорниот одбор на ЈКП„Комуналец„Кичево и Предлог Одлука за назначување на вршители на должност на Управниот одбор на ЈКП„Комуналец„Кичево се усвоија во пакет, со 12 гласа ЗА, 8 гласа против и 1 глас воздржан.**

**7.ТОЧКА - Оперативен План и Програма запревентивна дезинфекција, дезинсекција и дератизација на територијата на Општина Кичево за 2023 година.**

**Емилија Петкоска:** Објасни дека се работи за донесување на план и програма по Решение од Државниот санитарен и здравствен инспекторат според која од месец мај се започнува со дезинфекција , дезинсекција и дератизација врз основа на јавен повик при што се избира кој центар за јавно здравје ќе ја врши оваа работа.

**Абдула Сејдини:** Имаше прашање дали во планот и програмата се опфатени и објектите на детската градинка затоа што не се цитирани во неа?

**Емилија Петкоска:** Одговори дека со програмата е опфатена целата територија на општината како градот така и селата, како и сите шахти низ цела територија, така и јавните објекти а исто така и објектите на детските градинки.

**Иванчо Божиноски:** Имаше предлог во програмата покрај другите цитирани објекти да се цитираат и трите објекти на детската градинка.

**Скендер Џабири:**

**Бидејќи немаше повеќе дискусии Оперативниот План и Програма за превентивна дезинфекција, дезинсекција и дератизација на територијата на Општина Кичево за 2023 година заедно со Предлогот на советниците Абдула Сејдини и Иванчо Божиноски за во програмата покрај другите цитирани објекти да се цитираат и трите објекти на детската градинка го стави на усвојување и се усвои со 22 гласа-За, немаше против и немаше воздржани.**

**8.ТОЧКА - Предлог План и Програма за решавање на проблемот со бездомните животни на територијата на Општина Кичево за 2023 година.**

**Емилија Петкоска:** Објасни дека се работи за план и програма во која се предвидува распишување на јавен повик за избор на ветеринарна станица која ќе врши заловување, третирање, кастрирање и убивање на болни бездомни кучиња доколку се утврди претходно таква состојба.Во претходниот период ветеринарната станица „Центар“ била ангажирана за изршување на овие активности.

**Игор Стојаноски:** Имаше прашање до каде е и дали има шанси да се реализира проектот за соработка за изградба на стационар помеѓу општините Кичево и Македонски Брод?

**Емилија Петковска:** Одговори дека имало преговори околу овој проект но дека нема повеќе информации до каде е со рализација во моментот.

**Валбона Адили Емини:** На мислење е дека навистина треба нешто да се преземе со конкретни чекори а не како до сега да остане само на празна реторика.Имаше и констатација дека покрај оние улични кучиња што веќе се обележани има и многу други кои не севоопшто третирани.

**Емилија Петкоска:** Одговори дека по барање на општината ветеринарната станица излегува на терен и врши заловување, потоа заловените кучиња со серсиски број ги обележува и внесува во систем од Агенцијата за храна и ветеринарство со досие за секое куче.Во текот на година се заловени и третирани околу 300 кучиња.

**Олгица Попоска:** Имаше прашање дали може да се изгради стационар на приватно земјиште затоа што има заинтересирано лице во реон Староец-Карбуница со прилично голема површина на земјиште кое би можело да се даде на консесија за оваа намена.

**Емилија Петкоска:** Одговори дека ако Општина Кичево го гради стационарот тој мора да биде на земјиште во државна сопственост а при то треб да се имаат во предвид и сите други услови, како оддалеченост од населено место и слично.

**Олгица Попоска:** Имаше уште едно прашање околу капацитетот на заловување и третирање?

Додаде дека во периодов има многу новодојдени кучиња и секој ден бројот се зголемува , така што е реагирано и до полиција за евентуално откривање на тие што вршатпренос на кучиња од една општина во друга, конкретно во Кичево.Моментално ветеринарната станица располагала со два кафези дел има соработка и со ветеринарна станица од Тетово така што може да се заловат 7 кучиња дневно.Со новиот оглас ќе се бара ветеринарната станица која ќе се избере да биде со капацитет од најмалку 30 кафези.

**Абдула Сејдини:** Истакна дека ништо во програмата не е изменето од претходната година единствено измени незначајни во делот на финансирањето.Нема ефект со вакво темпо, додека од друга страна има странска донација од 20.000.000 денари за стационар и наместо да се вложи напор да се реализира ваков проект ние имаме околу 250 судски постапки годишно за исплата на штета од страна на општината за луѓе каснати од кучиња.

**Анета Настеска:** Одговори дека за секоја постапка што ќе се прави во смисла на овој проблем прво треба да има донесено оваа програма во која се предвидуваат сите постапки кои исто би се правеле и доколку има стационар.Значи прво би се заловувале , па третирале, и сето тоа мора да биде во рокови и хумано.Претходните години конкретно имало жалби на тендерските постапки дека се правени тендециозно за избор на одредена ветеринарна станица кога се барало станица со поголем број на кафези.

**Валбона Адили Емини:** Имаше апел сите да се вклучат во решавање на овој проблем кој не е политички.Кучињата немаат храна, затоа и напаѓаат и се агресивни, треба да се покаже хуманост во нивното третирање.

**Агим Садику:** Истакана дека програмата е иста како и претходната година, запраша дали има извештај колкав е бројот на кучиња скитници и колку сума е одвоена во последниве години за исплата на штети?

**Емилија Петкоска:** Детални извештаи имаат ветеринарните станици кои биле ангажирани претходниот период а истите можат да се достават писмено и до советниците.При третирање не смее да се излезе надвор од програмата при што треба да се почитува законот за благосостојба на животните.

**Бидејќи немаше повеќе дискусии по осмата точка Предлог План и Програма за решавање на проблемот со бездомните животни на територијата на Општина Кичево за 2023 година се усвои, со 20 гласа-ЗА, 1 глас-против и 1 глас-воздржан.**

**9.ТОЧКА -** **Предлог Правилник за начинот и постапката на утврдување и исплата на надоместок на штета предизвикана од каснување од бездомни кучиња.**

**Анета Настеска:** Објасни дека целта на овој Правилник е тоа што предвидува намалување на злоупотребата од страна на лица евентуално каснати од кучиња, со тоа што прво граѓаните би се спогодиле директно со општината за евентуалното плаќање на оштета при каснување од улично куче а не преку суд.

**Анто Трајаноски:** Истакна дека ова повеќе личи на перење пари за некого, сумите предвидени во правилникот за исплата биле мали и секој попрво ќе одел преку суд да ги наплати бидејќи преку суд земале значително поголеми суми, а покрај тоа имало и многу злоупотреби и некои лица по 5 пати земале штети како каснати од кучиња.Побара на друг начин да се решава овој проблем и точката да се повлече од дневен ред.

**Лазе Јаќимоски:** Спомнал секретарот дека за оваа точка треба поопширни дискусии, идеи и мислења но сепак самиот предлог има недостатоци.Комисијата е на волонтерска основа, нема здравствено лице кое би прегледувало стручна документација.Кој ќе прави проценка на психичката состојба и штета на каснатиот и уште други слични недостатоци.Додека можноста за спогодба е во ред.

**Абдула Сејдини:** Истакна дека сумата што е предвидена да се исплаќа врз основа на овој правилник е мала и граѓаните каснати од улично куче секако дека прво ќе одберат да одат по судски пат а не да се спогодат со општината.Искрено се сомнева дека ова ќе има ефект кај граѓаните.

**Емилија Петкоска:** Одговори дека целта е да се тргнат сите сомнежи за лажни напади и да се направи јасна разлика меѓу нападнати, угребани, каснати, ветеринарен доктор да каже стручно од каков вид е гребнатината и слично.

**Абдула Сејдини:** Јасно било тоа но доколку сме живееле на запад во европските држави.Овде сите пво гледале кон судот и како повеќе да наплатат за настанатата штета како резултат од каснувањето.

**Агим Садику:** Имаше прашање дали има направено анализа во врска со сумата што се содржи во правилникот?

**Анета Настеска:** Отприлика се направило анализа на досегашните судски одлуки и сумите по пресудите се движеле од 20000 до 90000 денари во најтешки случаи во зависност од возраста на оштетениот.Судските постапки како пракса се зголемиле во последниот период, додека порано оштетените каснати од кучиња прво се спогодувале со општината.

**Лазе Јаќимоски:** Истакна дека Правилникот не претставува начин да се обврзат луѓето да одат прво во општина на спогодба.За тоа треба поголема информација и кампања.

**Емилија Петкоска:** Имало можност за доработка на правилникот.

**Валбона Емини Адили:** Барањето оштета како последица од каснување од кучиња станало тренд и начин како некои лица да дојдат до пари, мора да постои начин да се откријат симулациите.

**Олгица Попоска:** Сподели искуство како доктор од брзата помош дека порано бил повикуван адвокатот на општината и со него оштетените уште во болница составувале записник.Сега процедурите и праксата биле малку изменети.

**Скендер Џабири:** Според досега искажаното на мислење е дека е најдобро е да се повлече точката за да се доработи Правилникот.

За повлекување на 9 точка - **Предлог Правилник за начинот и постапката на утврдување и исплата на надоместок на штета предизвикана од каснување од бездомни кучиња да се повлече од дневен ред 22 советници гласаа-ЗА и точката беше повлечена од дневен ред.**

**10.ТОЧКА - Предлог Одлука за дополнување на Програмата за активностите на Општина Кичево од областа на Спортот и рекреацијата во текот на 2023 година.**

**Валдет Селими:** Објасни дека се работи за дополнување кое е во врска со организација на маротон кој би се одржал во нашата општина при што на јавен повик ќе се пријават атлетски клубови со програма кои би го организирале маратонот и би добиле средства кои со оваа измена се предвидуваат да бидат 700.000 денари.

**Виктор Алексоски:** Истакна дека ја поздравува оваа иницијатива за маратон но имаше забелешка што како претседател на комисијата за спорт и млади не бил консултиран за оваа измена.На мислење е и дека оваа сума е поголема отколку што треба и можела да се распредели на повеќе спортови.

**Валдет Селими:** Одговори дека кога се предложила точката можело да се свика седница на Комисијата за спорт но тоа не се направило.Околу сумата одговори дека не е висока во спротивно може ќе биде и недоволна па ќе треба да се најдат и други спонзори.300.000 денари ќе бидат само за награди на најдобрите, како во машка така и во женска конкуренција.Нашата општина ги исполнува и стандардите за да се направи одлична траса-патека за маратонот поради рамната местоположба.

**Бидејќи немаше повеќе дискусии по десетата точка - Предлог Одлуката за дополнување на Програмата за активностите на Општина Кичево од областа на Спортот и рекреацијата во текот на 2023 година се усвои, со 22 гласа ЗА, нема против и нема воздржани.**

**11.ТОЧКА -** **Предлог Одлука за авто-такси превоз на патници во Општина Кичево**

**Сунај Туфекџи:** Објасни дека советниците ги имаат материјалите во врска со оваа точка и се работи за барање на таксистите да имаат заштитена цека на старт после 1км а не како досега што било после поминати 2км.

**Агим Садику:** Исто така според член 12 барање на таксистите било 40 денари/км.

**Бидејќи немаше повеќе дискусии по единаесетата точка - Предлог Одлуката за авто-такси превоз на патници во Општина Кичево се усвои, со 22 гласа ЗА, нема против и нема воздржани.**

**Скендер Џабири:** По однос на точките што следат од 12-17 бидејќи се од иста природа предложи за истите да се дискутира и одлучува во пакет со што се согласија советниците.

**12.Предлог Програма за активностите на Општина Кичево во областа на заштита и спасување на граѓаните и материјалните добра од природни непогоди и други несреќи за 2023 година.**

**13.Предлог Одлука за формирање на просторни сили за заштита и спасување.**

**14.Предлог Одлука за именување на Командант, Началник и членови на Просторниот штаб за заштита и спасување на Општина Кичево.**

**15.Предлог Решение за утврдување на персоналниот и материјалниот состав на универзалната единица за заштита и спасување во Општина Кичево.**

**16.Предлог Одлука за формирање на Комисија за процена на штета настаната од приородни непогоди и други несреќи во Општина Кичево.**

**17.Предлог План за заштита и спасување на Општина Кичево- административна зграда и вработени од природни непогоди и други несреќи.**

**Бидејќи немаше дискусии по точките од 12-17**

**-**12.Предлог Програма за активностите на Општина Кичево во областа на заштита и спасување на граѓаните и материјалните добра од природни непогоди и други несреќи за 2023 година.

13.Предлог Одлука за формирање на просторни сили за заштита и спасување.

14.Предлог Одлука за именување на Командант, Началник и членови на Просторниот штаб за заштита и спасување на Општина Кичево.

15.Предлог Решение за утврдување на персоналниот и материјалниот состав на универзалната единица за заштита и спасување во Општина Кичево.

16.Предлог Одлука за формирање на Комисија за процена на штета настаната од приородни непогоди и други несреќи во Општина Кичево.

17.Предлог План за заштита и спасување на Општина Кичево- административна зграда и вработени од природни непогоди и други несреќи.

**се усвоија, со 22 гласа ЗА, нема против и нема воздржани.**

**18.ТОЧКА-Разно**

**Валентина Лазаревска:** Имаше прашање до каде е извештајот што го барале во врска со јавниот повик за култура и кога ќе почне исплатата за тие што добиле.

**Анета Настеска:** Одговори дека решенијата се делумно подготвени и дека постапката е сеуште во тек и дека ќе има извештај кога ќе заврши.А исплатата треба да почне наскоро.

**Скендер Џабири:** Информираше дека до Советот има пристигнато барање од МЗ село Попоец со кое се бара помош за асфалтирање или поплочување со бекатон плочки на пат во с.Попоец од местото Споменик до Црквата во должина од 1км.

Барањето беше предадено до општината за негово разгледување и евентуално постапување.

**Лазе Јаќимоски:** На крајот имаше барање да влезе во записник искажаното од страна на Претседателот на Советот во однос на 5 и 6 точка од дневниот ред, кога тој побарал поединечно гласање по Деловник, а Претседателот на Совет не дозволил со образложение дека еднаш се гласало поединечно и дека за оваа одлука тој е одговорен.

**Бидејќи немаше повеќе пријавено за дискусија, Претседателот на Советот ја затвори седумнаесетата седница на Советот на Општина Кичево во 16.25 часот.**

Записникот го водел ; Совет на Општина Кичево

-Димче Миловски. Претседател,

Скендер Џабири